Jamaludin Yahya

Yang Berhormat Tuan Jamaludin Yahya (lahir 19 Ogos 1971) ialah ahli politik Malaysia berketurunan Melayu. Beliau kini berkhidmat sebagai Ahli Parlimen . Di peringkat akar umbi, beliau merupakan  Timbalan Yang di-Pertua PAS Kawasan Pasir Salak dan Pemangku Yang di-Pertua PAS Kawasan Pasir Salak.Calon PRU Jamaludin Yahya

Kehidupan
Dilahirkan pada 19 Ogos 1971 di Kg. Kepala Pulau, Pasir Salak, Perak. Beliau memulakan pendidikan di Sekolah Kebangsaan Selat Pulau, Pasir Salak,36800 Kampung Gajah, Perak (1978-1983) dan meneruskan pendidikan menengah di Sekolah Izzuddin Shah, Ipoh, Perak (1984-1986), kemudian belajar di Kolej Islam Klang, Selangor (1987-1988) dan Kolej Islam Sultan Alam Shah, Kelang (KISAS), Selangor (1989-1990). selepas tamat STPM, beliau mengajar sementara di Sekolah Menengah Sultan Muhammad Shah, Parit , Perak. Kemudian beliau menyambumg pelajaran di Maktab Perguruan Tengku Ampuan Afzan, Semambu, Kuantan, Pahang (1992-1994).YB Ustaz Jamaludin bin Yahya bertemu jodoh dan berkahwin dengan Pn. Kaazah binti Kamaruddin (Pen, Kanan SK Pengkalan Ara, Chend. Balai). YB Ustaz Jamaludin bin Yahya dikurniakan 7 orang anak, 5 orang daripadanya berada di Universiti, seorang di Pusat Matrikulasi Perak dan yang bongsu di Tingkatan 3. Beliau kemudian menjadi guru agama dan mengajar di Sekolah Kebangsaan Temenggong Datuk Muip, Miri, Sarawak dari tahun 1994 hingga 1999 dan mengajar di SK Pasir Panjang Ulu, Kg. Gajah dari tahun 2000 hingga 2005. Beliau menyambung pelajaran pula di Universiti Islam Antarabangsa Malaysia ( UIAM) Gombak, Selangor (2005-2008) dan memperolehi Ijazah Sarjana Muda Pendidikan(teaching Arabic as a second language) TAASL dengan kepujian. Beliau kemudian berpindah  mengajar di Sekolah Menengah Sultan Abdullah, Chenderong Balai, Teluk Intan, Perak. Beliau juga merupakan imam dan Pengerusi Masjid Ar-Ridzuan , Kg. Kepala Pulau, Pasir Salak Perak.Tempat bertugas terakhir sebagai penjawat awam adalah di Sekolah Menengah Sungai Manik, Teluk Intan, Perak. Beliau bertugas sebagai penjawat awam di dalam bidang pendidikan selama 28 tahun sebelum bergelar Yang Berhormat Ustaz Jamaludin bin Yahya.

Keputusan Pilihan raya
+ Kerusi Parlimen TahunKawasanUndianPerLawanUndianPerJumlah undiMajoritiTurun mengundi2022P073 Pasir Salak, Perak (PN-PAS)24,89743.66% Khairul Azwan Harun (BN-UMNO)19,89434.89%74,761500376.27%Nik Omar Nik Abdul Aziz (PH- AMANAH)11,69320.51% Zairol Hizam Zakaria (GTA-PEJUANG)5490.95%

Rujukan

Kategori:Kelahiran 1971
Kategori:Ahli politik Malaysia berketurunan Melayu
Kategori:Anggota Parti Islam Se-Malaysia
Kategori:Orang dari Perak
Kategori:Ahli Dewan Rakyat, Parlimen Malaysia ke-15